
ע"י ב"כ עו"ד אריאל פרייברג  (מ"ר 62254) 

טל' : 03-7412358  ,  פקס: 077-3180983




דוא"ל: frei.ariel@gmail.com 
      – נ ג ד –
הנתבעים:                1. נתן זמור שרלי,  ת"ז 67372318

מרחוב שניאור זלמן 5 , נתניה
2. כלל חברה לביטוח בע"מ
באמצעות ב"כ עו"ד הילה רזניק ואח'



מרחוב יד חרוצים 12, תל אביב 6770005



טל': 03-6391811;פקס:03-6391806
                          דוא"ל: mizralaw@zahav.net.il
      


      תחשיב נזק מטעם התובעים
בפתח הדברים יבקש הח"מ לציין כי התובע 2, אביו של הקטין, נפטר לאחר מאבק במחלה ובקשה מתאימה לתיקון כתב התביעה בצירוף צו הירושה יוגשו בהקדם.
1. נתונים
1. תאונת דרכים מיום 01.08.23 
2. יליד 23.11.2010 (כבן 12.8 במועד התאונה, וכבן 15.3 כיום).
2. קביעות המומחים-
3. ד"ר אלי הימן, מומחה לנוירולוגיה ילדים אשר בדק את התובע קבע את נכותו כדלקמן:
· נכות זמנית בשיעור 10% בגין אנצפלופטיה פוסט חבלתית לפי סעיף ליקוי 32א(1)(ב) מיום התאונה למשך 3 חודשים.
רצ"ב חוות דעת המומחה, מסומנת "כנספח 1".
4. פרופ' יואב כהן, מומחה בפסיכאטריה אשר בדק את התובע קבע את נכותו כדלקמן:
· נכות זמנית בשיעור 20% בגין נכות פסיכאטרית לפי סעיף ליקוי 34(ב)(3) מיום התאונה למשך שנתיים.
· נכות צמיתה בשיעור 5% בגין נכות פסיכאטרית לפי סעיף ליקוי 34(ב)(1-2).
· המומחה ניכה 5% בגין מצב קודם, קרי לא נותרה נכות צמיתה בגין התאונה
רצ"ב חוות דעת המומחה, מסומנת "כנספח 2".
3. השגות – מדוע שגו המומחים בקביעותיהם – התובע לוקה בנכות מחמת התאונה
5. התובעים יציינו כי המומחים הנכבדים שגו בקביעותיהם כפי שיפורט להלן בהרחבה והתובעים יבקשו לזמנם לחקירה על חוות דעתם.
בתחום הנוירולוגי
6. התובע נחבל בראשו התובע נחבל בתאונה עת רכב על קורקינט (ללא קסדה) – פגיעה ישירה של רכב יונדאי בראשו (פניו) של התובע.
7. בחוות דעתו כותב המומחה כי "בהמשך התפתחות של כאבי ראש" (עמ' 6 לחווה"ד) – אולם, האמת היא שמאז התאונה ובעקבותיה סובל מכאבי ראש וכך גם מצויין הדבר בתיעוד הרפואי.
8. בהמשך חוות דעתו המומחה המלומד מפנה לספרות מקצועית ולהגדרה של חבלת ראש קשה וחבלת ראש קלה.
9. המומחה הנכבד קובע כי בהיעדר חסר נוירולוגי ובהיעדר פגיעה אנטומית ברקמות המוח ובדיקה נוירולוגית תקינה מביאים למסקנה לפיה (כך לשיטתו) "כאבי הראש היום אינם התולדה של פגיעה נוירולוגית אורגנית ברקמת המוח".
10. המומחה הנכבד מתעלם מהתיעוד הרפואי ומהתלונות.
11. כן, מתעלם המומחה מהעובדה שלאחר התאונה ומחמת תוצאותיה נזקק התובע לטיפול תרופתי לטיפול בכאבי הראש תולדת התאונה.
12. התובעים יטענו כי שגה המומחה הנכבד בקביעתו והגיע למסקנה העומדת בסתירה עם רצון המחוקק והתנאים המזכים בנכות על פי התקנות.
13. חוזר ביטוח לאומי בעקבותיו התווספה פגימה המזכה בנכות בגין כאבי ראש קובע קריטריונים לקביעת נכות. 
14. עיון בחוזר ובפרטים אודות התובע 1 מביאים למסקנה לפיה נכותו של התובע כתוצאה מן התאונה בתחום הנוירולוגי הינה בשיעור 10% ואף למעלה מכך (בשים לב להיעדר הטבה חרף טיפול תרופתי.
רצ"ב החוזר מסומן "כנספח 3".
15. לאור האמור לעיל יטענו התובעים כי נכותו בתחום הנוירולוגי מחמת התאונה הינה בשיעור 10% (אם לא למעלה מכך).
בתחום הפסיכיאטרי
16. התובעים יטענו כי גם בתחום הפסיכיאטרי נפלה שגגה, בין היתר, מן הטעם שהמומחה הנכבד מתייחס לקביעות המומחה הנוירולוגי ולמסקנותיו. (עמ' 6 לחוות הדעת, פרק הדיון פסקה ראשונה).
17. המומחה המלומד קובע כי תלונות התובע "מתאימות באופן חלקי לאבחנה של PTSD" וקובע "בתחילה נגרמה בשל כך הפרעה בינונית בתפקוד".
18. אין מחלוקת שלאחר התאונה ומחמת תוצאותיה חווה התובע 1 סימפטומים קשים ומגבילים הכוללים קשיי הירדמות, הרטבות ליליות, וחרדה שטופלו באמצעות טיפול תרופתי פסיכיאטרי ואורולוגי.
19. המומחה הנכבד קובע נכות בשיעור 20% לתקופה בת שנתיים לאחר התאונה וכתוצאה ממנה.
20. אולם, לאחר תקופה זו קובע המומחה כי נותרה נכות בשיעור 5%, אלא, שזו קשורה לפטירת האב בלבד. התובעים יטענו שבכך טעה המומחה הנכבד.
21. המומחה הפסיכיאטרי נתן משקל למצב קודם, החלטה תמוהה בהתחשב בעובדה שהמעקב האינטנסיבי החל לאחר התאונה. למצער, התאונה ותוצאותיה החמירו משמעותית את מצבו בהתעלם ממנה ועל כן יש לייחס נכות צמיתה גם לתאונה ולהשלכותיה.
22. המומחה הנכבד אשר שמע את האם (התובעת 3) ואת בנה, מייחס משקל מכריע לדברי הבן, קטין, בחור צעיר אשר "מייפה" את המציאות העגומה בה הוא מצוי ומתבייש להודות בהמשך הרטבות ליליות למשל. 
23. התובע מספר למומחה שעדיין סובל מחרדות אלא שתדירותן הופחתה "גרישה מתאר שיפור  בסימפטומים הפוסט-טראומטיים" (עמ' 4 לחוות הדעת)
24. בשים לב לאמור התובעים יטענו כי יש לייחס נכות צמיתה למצבו הנפשי בעטיה של התאונה.
4. אירוע התאונה ונזק כתוצאה ממנה
25. התובע 1 נפגע כתוצאה מרכב אשר פגע בו והוא הובהל בליווי התובעת 3, כשהוא כאוב ומבוהל לבית החולים וולפסון, שם הוא נבדק הודגמו שפשפוים וחבלות בפניו, ונעשה לו צילום חזה וCT  ראש, הוא שוחרר לביתו תוך הנחייה להמשך מעקב רפואי, נטילת משככי כאבים ומנוחה.
26. במקביל לכאבים ולקושי וכאב בהנעת הגפיים, הצוואר והגב, החל התובע 1 לסבול מפחדים וחרדות, קושי בהירדמות, נדודי שינה, כאבי ראש, פחדים, והרטבות לילה והוחלט להפנותו להמשך מעקב רפואי וטיפול נוירולוגי והמשך מעקב רפואי.
27. התובע 1 אשר המשיך לסבול מחרדה, מצב רוח ירוד, הרטבות לילה וקשיי הירדמות ושינה החל לסבול בנוסף מתשישות, הליכות לילה (בלעז:Moon walk) וחוסר ריכוז וניתנה הנחיה למנוחה ממושכת בעדיפות לחדר חשוך וממוזג, כמו גם, המשך מעקב נוירולוגי וטיפול ומעקב פסיכולוגי בקהילה.
28. במסגרת המעקב הרפואי, בהיעדר הטבה, הוחלט על מתן טיפול תרופתי נוירולוגי/פסיכאטרי עם המלצה להמשך מעקב, טיפול והעלאת מינונים בהתאם.

29. התובעים 2-3, אשר עומלים לפרנסתם, התובעת 3 עובדת כסייעת בגנים מיוחדים והתובע 2 ז"ל, עבד במועד התאונה בחברת הובלות, מחמת התאונה ותוצאותיה נאלצו התובעים להיעדר מעבודתם ולשהות לצד התובע 1, ולהשגיח על בנם, מעבר למקובל בקרב בני גילו.
30. בנוסף יטענו התובעים כי בנוסף לנזק בגין ניצול ימי חופשה/מחלה, נגרמו להם נזקים בגין ירידה בתפוקות, היעדרויות, אי עמידה ביעדים וחוסר יכולת לעבוד שעות נוספות – האמור הינו שווה כסף-נזק ממוני אשר אמור להשתלם לתובעים ע"י הנתבעת.
31. לצרכי פשרה בלבד, יחושבו הפסדי השתכרותו בעתיד על בסיס נכות בשיעור 10% (בלבד), על בסיס השכר הממוצע במשק נטו (כפי ההלכה השלטת)
32. השכר הממוצע במשק עומד על 12,327 ₪ נטו בחדש (13,623 ₪ בחיסור 1,296 ₪ מס הכנסה)
5. התחשיב

1. הפסדי השתכרות -    
הפסדי התובעים בעבר-
על בסיס גלובאלי - 





   
   45,000 ₪
הפסדי השתכרות בעתיד (מגיל 21 עד גיל 67 )-
כמפורט בסעיפים 18-19:
12,327 ₪ X  10% X  299.19 (מקדם היוון ל-46 שנים) -         
368,811  ₪                               
      הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –

 46,285 ₪ 
2. הוצאות רפואיות בעבר ובעתיד לרבות נסיעות לטיפולים רפואיים - 
מחמת התאונה ותוצאותיה נאלצו התובעים לשאת בהוצאות, נסיעות לטיפולים, רכישת תרופות פסיכיאטריות, אורולוגיות ונוירולוגיות, נסיעות לבדיקות, למעקב ולטיפולים רפואיים.
ע"ב גלובאלי לעבר ולעתיד - 





16,500   ₪
3. עזרת הזולת-        
התובע 1, כבן 12 במועד התאונה, היה עובר לתאונה עצמאי כמקובל בקרב בני גילו. מחמת התאונה ותוצאותיה נאלצו הוריו, התובעים 2 – 3 לשהות לצידו, בצורה מוגברת, להסיעו וללוותו לטיפולים, לסייע לו בעת כאבי ראש, בחילות וסחרחורות והרטבות ליליות מהם סובל.
בתקופה זו נאלצו התובעים 2 – 3 להיעזר בעזרת בני משפחה וחברים בביצוע מטלות הבית השוטפות, התובעים 2 – 3 לא העסיקו עזרה בשכר. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
התובעים יטענו כי יש לפסוק פיצוי הן בגין העזרה שהושיטו לתובע 1 והן בגין העזרה שהושיטו להם בני משפחה וחברים. ראה בעניין זה ע"א 7099/16 פלוני נ' ד"ר אהוד רוזנר (פורסם בנבו) (פסקה 27).

בתקופת העבר ובעתיד – על בסיס גלובאלי - 
             

20,500 ₪ 
4. כאב וסבל – על בסיס 10% נכות - 




22,772 ₪ 
                                                                                                         סה"כ:          519,868 ₪ 
                                                                                                                              _________________

   אריאל פרייברג, עו"ד

                                                                                                                                     ב"כ התובעים
